Omar Ferwana

Omar Saleh Omar Ferwana (Arab: عمر فروانة; 7 Februari 1956 – 15 Oktober 2023) adalah seorang pakar ginekologi dan penyelidik Palestin. Beliau bekerja sebagai dekan dan penolong profesor di Fakulti Perubatan, Universiti Islam Gaza.

 Biografi 

Ferwana dilahirkan di Sabra, Gaza pada 7 Februari 1956. Beliau mendapat pendidikan di Fakulti Perubatan, Universiti Kaherah, di mana beliau telah dianugerahkan Ijazah Sarjana Muda Perubatan, Sarjana Muda Pembedahan pada tahun 1982, kemudian beliau menjadi pakar dalam bidang obstetrik dan ginekologi.  Beliau memperoleh Doktor Falsafah (PhD) dalam bidang fisiologi dari University of Leeds.  Beliau juga merupakan ahli lembaga pengarah dalam Persatuan Rakan Pesakit-Gaza. 

Pada 17 Disember 1992, beliau telah diusir oleh Israel bersama 414 orang tokoh terkemuka Hamas dan Jihad Islam yang lain ke Marj al-Zohour di selatan Lubnan, di luar Zon Keselamatan Israel.   Ferwana berada di sana untuk mengendalikan jawatankuasa perubatan, dan dia turut menguruskan klinik di sana. 

Patut diberi perhatian bahawa bapanya merupakan seorang penyair Palestin iaitu Saleh Omar Ferwana (    ; 1936 – 10 Mac 2013).  Beliau menerbitkan sebuah diwan bertajuk “Mufradāt Filasṭīnīyah” (    ) pada tahun 2004, dan bahagian keduanya pula pada tahun 2011. 

Pada 15 Oktober 2023, dia, isteri, anak dan cucunya terbunuh semasa serangan udara yang dilepaskan oleh Tentera Udara Israel ke atas rumahnya yang terletak di Tel al-Hawa, barat daya Bandar Gaza, semasa tindak balas Israel terhadap serangan Hamas ke atas Israel.  

 Rujukan 

Kategori:Kelahiran 1956
Kategori:Kematian 2023
Kategori:Rencana dicipta sempena Kegiatan Pertukaran Palestin-Malaysia